ઉપરોક્ત પ્રસંગ જેવો જ એક બીજો પ્રસંગ થોડા સમય પહેલા ઈન્ડિયામાં બની ગયો. એક રિયાલીટી શો માં બે-ત્રણ છોકરીઓ સ્ટેજ ઉપર આવી. તેમની ભાષા અમેરિકન ઇંગ્લિશ હતી. આ જોઈ જજે તેમને પૂછ્યું કે શું આપ અમેરિકન છો? છોકરીઓએ કહ્યું કે હા અમે અમેરિકન ઇન્ડિયન છીએ. આ સાંભળી જજે કહ્યું ઓહહ ઇન્ડિયન છો તો હિન્દી આવડતું હશે કેમ ખરું ને? આ સાંભળી છોકરીઓ કહે સોરી મેમ અમને હિન્દી નથી આવડતું. આ સાંભળી જજ મજાક કરી કહેવા લાગ્યાં કે જુઓ આ ઇન્ડિયન જેમને હિન્દી નથી આવડતું. આ સાંભળી તે છોકરીઓ કહે હા મેમ અમે અમને હિન્દી નથી આવડતું પણ અમને ગુજરાતી આવડે છે. એમ કહી છોકરીઓ અમેરિકન એક્સેન્ટમાં ગુજરાતી બોલવા લાગી. આ જોઈ જજે પૂછ્યું કે ગુજરાતી શી રીતે બોલો છો? ત્યારે તે છોકરીઓ કહે કે અમે ગુજરાતી છીએ. અમારા ઘરમાં માતૃભાષા બોલવી એ ફરજીયાત છે, કારણ કે અમે ગુજરાતી છીએ અને ગુજરાત અમારું છે. આ સાંભળી ઈન્ડિયામાં રહેતા ગુજરાતીઓને સવા શેર લોહી ચઢ્યું હોય કે ન ચઢ્યું હોય પણ અમેરિકામાં રહેતા અનેક ગુજરાતીઓને સવાશેર લોહી ચોક્કસ ચઢ્યું હશે. પરંતુ આ પ્રોગ્રામ જોતી વખતે લાગ્યું કે શું ઈન્ડિયા ફક્ત એક ભાષાની અંદર જ સમાઈ જાય છે? શું હિન્દી સિવાયનાં કોઈ ભારતીયો એ ભારતીય ન કહી શકાય? અને જો એવું જ હોય તો બીજા રાજ્યો અને તેની સંસ્કૃતિનું શું? હા હિન્દી આપણી માતૃભાષા ખરી પણ હિન્દી સિવાયની બીજી એક અન્ય ભાષા પણ આપણી માતૃભાષા છે, અને તે છે આપણાં રાજ્યની ભાષા. હાલમાં જ ન્યૂજર્શીમાં એક આપણાં ગુજરાતીને ત્યાં એક પ્રોગ્રામ યોજાયો જેમાં એક જ પ્રશ્ન હતો કે માતૃભાષાને મહત્વ ક્યારે અપાય?